มหาวิทยาลัยภาคตะวันออกเฉียงเหนือ

มหาวิทยาลัยภาคตะวันออกเฉียงเหนือ (Northeastern University) เป็นมหาวิทยาลัยเอกชนในภาคตะวันออกเฉียงเหนือ ตั้งอยู่ที่อำเภอเมืองขอนแก่น จังหวัดขอนแก่น ก่อตั้งขึ้นเป็นวิทยาลัยเมื่อปี พ.ศ. 2531 และได้รับการเปลี่ยนสถานะเป็นมหาวิทยาลัย ในปี พ.ศ. 2542

**ประวัติ**
มหาวิทยาลัยภาคตะวันออกเฉียงเหนือ ได้รับอนุมัติจากทบวงมหาวิทยาลัยให้จัดตั้งเป็นสถาบันอุดมศึกษาเอกชน 
เมื่อวันที่ 8 มีนาคม พ.ศ. 2531 โดย นายสุบิน ปิ่นขยัน ซึ่ง เป็นรัฐมนตรีว่าการทบวงมหาวิทยาลัยในขณะนั้น เป็นผู้ลงนาม ออกใบอนุญาตจัดตั้งในนามของ วิทยาลัยภาคตะวันออกเฉียงเหนือ (ว.ภ.น.) หรือ North Eastern University (N.E.U.) 
ผู้ริเริ่มในการก่อตั้งซึ่งได้รับอนุมัติเป็น ผู้รับใบอนุญาต คือ ดร.ประภา ภักดิ์โพธิ์ พร้อมด้วยความสนับสนุนของ ดร.มังกร ภักดิ์โพธิ์ ซึ่ง ได้รับการแต่งตั้งเป็นประธานสภาวิทยาลัยในขณะนั้นจึงถือว่าบุคคลทั้งสองเป็น ผู้ให้กำเนิดแก่สถาบันการศึกษาแห่งนี้ เปรียบเสมือนเป็นผู้เปิดโอกาสทางการศึกษาและสัมมาชีพในระดับสูงให้แก่ กุลบุตรกุลธิดาของภาคตะวันออกเฉียงเหนือ ได้มีทางเลือกในการเข้าศึกษาต่อในระดับอุดมศึกษาได้อย่างน่าภาคภูมิใจ 
วิทยาลัยภาคตะวันออกเฉียงเหนือ เริ่มก่อตั้งโดยการแนะนำของคณะที่ปรึกษา ซึ่งเป็นทั้งนักวิชาการและนักบริหาร โดยได้เตรียมการก่อตั้ง ตั้งแต่ พ.ศ. 2522 เริ่มปรับพื้นที่ริมถนนมิตรภาพ ตำบลในเมือง อำเภอเมืองขอนแก่น จังหวัดขอนแก่น ซึ่งอยู่ห่างจากขอบถนนมิตรภาพประมาณ 200 เมตร บนเนื้อที่ 47 ไร่ 3 งาน 51.1 ตารางวา
ได้วางศิลาฤกษ์อาคารบริหาร ซึ่งปัจจุบันคือ อาคารสำนักงานอธิการบดี เมื่อวันที่ 19 กุมภาพันธ์ พ.ศ. 2530 แล้วลงมือก่อสร้างและจัดหาอุปกรณ์ต่างๆ รวมเป็นเงินลงทุนระยะเริ่มต้น จำนวน 90 ล้านบาท
คณะผู้ดำเนินการก่อตั้งวิทยาลัยภาคตะวันออกเฉียงเหนือ ได้รับความกรุณาอย่างยิ่งจากคณะกรรมการที่ปรึกษา และผู้ทรงคุณวุฒิจำนวนมากที่ได้ให้ข้อเสนอแนะและให้ความช่วยเหลือจนกระทั่ง สามารถดำเนินการก่อตั้งได้ตามกำหนดเวลาซึ่งในวันรับมอบใบอนุญาตก่อตั้ง ศาสตราจารย์ ดร.วิจิตร ศรีสะอ้าน ปลัดทบวงมหาวิทยาลัยในขณะนั้น ได้กล่าวคำปราศรัยในตอนหนึ่งว่า "ทบวงมหาวิทยาลัยขอต้อนรับวิทยาลัยเอกชนแห่งที่ 25 และขอชมเชยที่วิทยาลัยภาคตะวันออกเฉียงเหนือเป็นวิทยาลัยเอกชนแห่งแรกที่ สามารถยื่นเรื่องขอจัดตั้งเสร็จ ในระยะเวลาที่ทบวงมหาวิทยาลัยกำหนดคือภายในระยะเวลา 3 เดือน เนื่องจากวิทยาลัยภาคตะวันออกเฉียงเหนือมีพร้อมในด้านต่างๆ เป็นอย่างมาก เช่น ด้านเงินทุน ที่ดิน และทรัพย์สินต่างๆ ซึ่งผู้ขอจัดตั้งรายอื่นน่าที่จะยึดเป็นแบบอย่างได้"
ด้วยผลงานการพัฒนาวิทยาลัยด้านต่างๆ ให้เป็นที่ประจักษ์ต่อสังคมในเรื่องการจัดการศึกษา ที่สามารถผลิตบัณฑิตและมหาบัณฑิตที่มีคุณวุฒิ คุณธรรม และคุณภาพ วิทยาลัยภาคตะวันออกเฉียงเหนือ จึงได้รับใบอนุญาตให้เปลี่ยนประเภท จากวิทยาลัย เป็นมหาวิทยาลัยภาคตะวันออกเฉียงเหนือ (North Eastern University : N.E.U.) เมื่อวันที่ 27 ธันวาคม 2542 โดยนายประจวบ ไชยสาส์น รัฐมนตรีว่าการทบวงมหาวิทยาลัยเป็นผู้ลงนามในใบอนุญาตให้เปลี่ยนประเภทสถาบันอุดมศึกษาเอกชน
การเปลี่ยนผู้รับใบอนุญาตจัดตั้งมหาวิทยาลัยภาคตะวันออกเฉียงหนือ ปี พ.ศ. 2561 รัฐมนตรีว่าการกระทรวงศึกษาธิการโดยคำแนะนำของคณะกรรมการการอุดมศึกษาได้อนุญาตจัดตั้งมหาวิทยาลัยภาคตะวันออกเฉียงเหนือ ให้ นางสาวญาณิศา ภักดิ์โพธิ์ ตามคำสั่งกระทรวงศึกษาธิการ ที่ สกอ 946/2561 เรื่องการโอนใบอนุญาตจัดตั้งมหาวิทยาลัยภาคตะวันออกเฉียงเหนือ ลงวันที่ 18 มิถุนายน 2561
มหาวิทยาลัยภาคตะวันออกเฉียงเหนือได้เปลี่ยนชื่อภาษาอังกฤษ จากเดิม NORTH EASTERN UNIVERSITY เป็น NORTHEASTERN UNIVERSITY ตามมติที่ประชุมสภามหาวิทยาลัยภาคตะวันออกเฉียงเหนือ ครั้งที่ 2/2561 เมื่อวันที่ 15 กุมภาพันธ์ 2561 และรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม โดยคำแนะนำของคณะกรรมการการอุดมศึกษา ได้อนุญาตให้มหาวิทยาลัยภาคตะวันออกเฉียงเหนือ เปลี่ยนชื่อภาษาอังกฤษ จากเดิม NORTH EASTERN UNIVERSITY เป็น NORTHEASTERN UNIVERSITY ตั้งแต่วันที่ 30 พฤศจิกายน 2566

**สัญลักษณ์ประจำมหาวิทยาลัย**

**ตราสัญลักษณ์**
 รูปแผนที่ภาคตะวันออกเฉียงเหนือ ภายในอาณาเขตแผนที่ประเทศไทย บรรจุอยู่ในวงกลมรูปฟันเฟืองจำนวน 19 เฟือง มีชื่อมหาวิทยาลัยเป็นภาษาไทยอยู่ด้านบน และมีชื่อภาษาอังกฤษอยู่ด้านล่าง- รูปอุณาโลม และประกายแสงสว่าง จำนวน 19 แฉก- รูปโบว์ บรรจุคติพจน์ของมหาวิทยาลัย ว่า "คุณวุฒิ คุณธรรม คุณภาพ" 

**คณะ**
 คณะวิศวกรรมศาสตร์- คณะบริหารธุรกิจ- คณะสังคมศาสตร์และมนุษยศาสตร์- คณะศึกษาศาสตร์
*คณะพยาบาลศาสตร์
*คณะเภสัชศาสตร์ (โครงการจัดตั้ง)

**พิธีประสาทปริญญาบัตร**

**แถบสีครุยวิทยฐานะ**
 #FFFF00 สีเหลือง หลักสูตรวิทยาศาสตรบัณฑิต- #006400 สีเขียวแก่ หลักสูตรรัฐประศาสนศาสตรบัณฑิต- #FF4500 สีส้ม หลักสูตรศึกษาศาสตรบัณฑิต- #00BFFF สีฟ้า หลักสูตรบริหารธุรกิจบัณฑิต- #BF00FF สีม่วง หลักสูตรนิเทศศาสตรบัณฑิต- #8B0000 สีแดงเลือดหมู หลักสูตรวิศวกรรมมศาสตรบัณฑิต- #FFCBDB สีชมพู หลักสูตรเศรษฐศาสตรบัณทิต- #ffffff สีขาว หลักสูตรนิติศาสตรบัณฑิต

**ศิษย์ปัจจุบัน,เก่าที่มีชื่อเสียง**
 ศริญญา สุขประเสริฐ : รองอันดับ 3 มิสไทยแลนด์เวิลด์ 2553- วีระยุตย์ วรรณวิจิตร : 24 คนสุดท้าย ทรู อะคาเดมี่ แฟนเทเชีย ซีซั่นที่ 8- ฐาปไพพรรณ ไชยศรี : นักกีฬาวอลเลย์บอลหญิงทีมชาติไทย- ทัดดาว นึกแจ้ง : นักกีฬาวอลเลย์บอลหญิงทีมชาติไทย- แก้วกัลยา กมุลทะลา : นักกีฬาวอลเลย์บอลหญิงทีมชาติไทย- เกียรติยศ แฉล้มเขตร์ : นักกีฬาฟุตซอลทีมชาติไทย- เตชินท์ ปิ่นชาตรี : ดารานักแสดง

**อ้างอิง**

**แหล่งข้อมูลอื่น**
  มหาวิทยาลัยภาคตะวันออกเฉียงเหนือ date=2005-03-17 
ภาคตะวันออกเฉียงเหนือ
ภาคตะวันออกเฉียงเหนือ